EuroBench/eurobench-wiki-lt-topics huggingface dataset:
Tema: Rašytojai
Klodas Simonas (pranc. Claude Simon, 1913 m. spalio 10 d. Antananaryvas – 2005 m. liepos 6 d. Paryžius) – prancūzų rašytojas ir Nobelio literatūros premijos laureatas 1985 m. Vienas žymiausių modernizmo rašytojų Prancūzijoje.
Tema: Paukščiai
Kaukėtasis padūkėlis (Sula dactylatra) – padūkėlinių (Sulidae) šeimos jūrinis paukštis. Sutinkamas okeaninėse tropikų salose, išskyrus rytų Atlantą. Rytų Ramiajame vandenyne jį išstūmė Sula granti, anksčiau laikytas kaukėtojo padūkėlio porūšiu. Paukštis dar vadinamas kaukėtuoju smigiku (masked gannet) arba mėlynveidžiu padūkėliu (blue-faced booby).
Tema: Futbolas
Monako futbolo pagrindinė kontroliuojanti organizacija – Monako futbolo federacija, kontroliuojanti nacionalinę vyrų rinktinę. Monako futbolo federacija nėra nei UEFA, nei FIFA narė, todėl Monako nacionalinė komanda nedalyvauja Europos ir pasaulio čempionatų atrankoje. Nėra organizuojama šalies lyga ar taurės varžybos, Monako futbolo klubai žaidžia Prancūzijos futbolo sistemoje. Stipriausias šalies klubas AS Monaco FC žaidžia stipriausioje Prancūzijos lygoje (Ligue 1), klubo komanda 7 kartus laimėjo Prancūzijos čempionatą, 5 kartus iškovojo Prancūzijos taurę, 2004 metais pateko į UEFA Čempionų lygos finalą.
Tema: Futbolas
Mongolijos vyrų futbolo rinktinė – Mongolijai atstovaujanti nacionalinė futbolo komanda, kurią kontroliuoja Mongolijos futbolo federacija. Rinktinė nedalyvavo nė viename pasaulio ar žemyno čempionate.
Tema: Kalnai
Ngaujis (pranc. Ngaoui) – kalnas Adamavos plokščiakalnyje, Kamerūno ir Centrinės Afrikos Respublikos teritorijose. Aukštis 1410 m. Tai aukščiausia Centrinės Afrikos Respublikos vieta.
Tema: Medicina
Amiloidozė – didelė gana retų ligų grupė, kurioms visoms būdingas nenormalaus, netirpaus baltymo – amiloido susikaupimas audiniuose ir dėl to išsivystantis įvairių organų (širdies, virškinimo trakto, kepenų, inkstų) pažeidimas ir jų funkcijos sutrikimas.
Tema: Rašytojai
Paulius Heizė (vok. Paul Heyse; 1830 m. kovo 15 d. Berlyne – 1914 m. balandžio 2 d. Miunchene) – vokiečių rašytojas, Nobelio literatūros premijos laureatas, vienas žymiausių XIX a.-XX a.-ojo amžiaus literatūrinio gyvenimo asmenybių. Garsus tapo savo novelėmis.
Tema: Paukščiai
Didysis flamingas (Phoenicopterus roseus) – flaminginių paukščių (Phoenicopteriformes) būrio, flaminginių (Phoenicopteridae) šeimos, Phoenicopterus genties rūšis. Tai stambiausia flaminginių šeimos rūšis.
Tema: Rašytojai
Aleksandras Solženicynas (rus. Александр Исаевич (Исаакиевич) Солженицын; 1918 m. gruodžio 11 d. Kislovodske – 2008 m. rugpjūčio 3 d. Maskvoje) – rusų rašytojas, filosofas, publicistas, poetas, istorikas, visuomenės veikėjas.
Tema: Paukščiai
Počiai (Nyctibius) – lėlinių paukščių (Caprimulgiformes) eilei priklausanti paukščių gentis (įeina į monotipinę potinių šeimą). Paplitę tropinėje Centrinėje ir Pietų Amerikoje. Počiai būna 21–58 cm ilgio, tamsiai rudos spalvos su šviesiais atspalviais. Primena statmenai tupinčius lėlius bei Australijoje gyvenančius varliaburnius. Turi didelį platų snapą su „barzda“ ir itin dideles akis. Kojos silpnos, tinkamos tik įsikibimui į paviršius. Tai naktiniai paukščiai, kurie dieną tupi ant medžių šakų, stuobrių ir spalviškai su jais susilieja (mimikrija), primena nulaužtą šaką. Počiai judrūs prieblandos ir nakties metu, kai skraidžioja ir gaudo vabzdžius (vabalus, drugius, žiogus, termitus). Monogomiški, jauniklį augina abu tėvai. Lizdo visiškai nesuka, o padeda vieną baltą, dėmėtą kiaušinį į šakos, stuobrio įdubą. Patinėlis kiaušinį peri dieną, o naktį – pakaitomis su patele. Jauniklis išsirita per mėnesį, o paskui 2 mėnesius auginamas. Skleidžia ūbavimus. Gyvena daugiausia drėgnuose miškuose.
Tema: Politikai
Sebastianas Karpiniukas (lenk. Sebastian Marek Karpiniuk; 1972 m. gruodžio 4 d. Kolobžegas, Lenkija – 2010 m. balandžio 10 d. prie Smolensko, Rusija) – lenkų teisininkas, politinis veikėjas, Lenkijos Seimo narys.
Tema: Upės
La Plata (isp. Río de la Plata 'sidabro upė'; angl. River Plate) – Paranos ir Urugvajaus upių estuarija, dažnai laikoma Atlanto vandenyno įlanka. La Plata įsiterpusi tarp Argentinos ir Urugvajaus valstybių. Rytų–vakarų kryptimi nusidriekusi apie 320 km. Plotis nuo 48 iki 220 km. Plotas – 35 000 km². Būdingas gylis 10–20 metrų. Jei La Plata laikytume estuarija, tai ji būtų didžiausia pasaulyje. La Platos baseinui priklauso 1/5 Pietų Amerikos upių. Šis baseinas driekiasi ne tik Argentinos ir Urugvajaus, bet ir Brazilijos, Paragvajaus, Bolivijos teritorijose. Vidutinis metinis debitas 50 000 m³/s. Vanduo drumzlus, daug nešmenų. Per metus į estuariją upės atneša apie 57 mln. m³ nešmenų. Estuarijoje yra Martino Garsijos sala. Į La Platą įteka San Chuanas, Santa Lusija (iš kairės), Saladas, Samborombonas (iš dešinės). Kairysis krantas (Urugvajaus) aukštas, uolėtas, dešinysis (Argentinos) – žemas, pelkėtas, kai kur smėlėtas. Aplink estuariją išsidėstę Buenos Airių, Montevidėjo, La Platos miestai. Laivuojama jūriniais laivais. Estuarijoje gyvena La Platos delfinai, logerhedai, žalieji, kietaodžiai vėžliai. Užfiksuota 117 žuvų rūšių.
Tema: Kalnai
Vernadskio kalnai – polediniai kalnai rytų Antarktidoje, į pietus nuo Enderbio žemės (rytinė Karalienės Modos žemės dalis). Ilgis ~400 km. Aukštis viršija 1000 m (kai kurios viršukalnės – >1600 m). Virš kalnų slūgso iki 1000 m storio sniego sluoksnis. Kalnai atrasti 1964 m. tarybinės antarktinės ekspedicijos ir pavadinti geochemiko Vladimiro Vernadskio garbei.
Tema: Upės
Lungvebungu (angl. Lungwebungu River, port. Rio Lungué Bungo) – upė Angoloje ir Zambijoje; Zambezės dešinysis intakas. Prasideda plynaukštėje rytų Angoloje, Mošiko provincijoje, į šiaurės rytus nuo Čingambos, ~1400 m aukštyje. Teka į pietryčius. Vidurupyje ir žemupyje teka plačiu slėniu, kuriame sudaro daugybę meandrų ir senvagių. Įteka į Zambezę ties Lukeša, į šiaurės vakarus nuo Lukulu. Salpa supelkėjusi, 3–5 km pločio. Ties santaka su Zambeze prasideda milžiniška Zambezės Barocės salpa. Vagos plotis 50–200 m. Upė smarkiai patvinsta lietinguoju laikotarpiu. Dėl savo vingiuotumo netinkama jokiai laivybai, išskyrus potvynių metu.
Tema: Rašytojai
Harold Pinter (1930 m. spalio 10 d. – 2008 m. gruodžio 24 d.) – anglų dramaturgas ir scenaristas. Jis buvo vienas įtakingiausių šiuolaikinių dramaturgų, kurio karjera tęsėsi 50 metų. Jo garsiausios pjesės yra Gimtadienio vakarėlis (1957 m.), Grįžimas namo (1964 m.) ir Išdavystė (1978 m.), pagal kurias buvo sukurti filmai. Jis sukūrė scenarijus kitų autorių kūriniams: Tarnas (1963 m.), Tarpininkavimas (1970 m.), Prancūzų leitenanto moteris (1981 m.), Teismas (1993 m.) ir Seklys (2007 m.). Jis taip pat režisavo, vaidino radijo eteryje, teatre, televizijoje, kine savo ir kitų autorių kūriniuose. Pinteris gimė ir užaugo Rytų Londone, lankė Hackney Downs mokykloje. Jis buvo sprinteris ir geras kriketo žaidėjas, vaidino mokyklos pjesėse, rašė eiles. Jis lankė Dramos meno karališkąją akademiją, bet nebaigė kurso. Jam buvo paskirta bauda, nes jis nepagrįstai atsisakė atlikti karinę tarnybą. Po to jis tęsė mokslus kalbos ir dramos centrinėje mokykloje ir dirbo Airijos ir Anglijos teatruose. 1956 m. jis vedė aktorę Vivien Merchant, 1958 m. jiems gimė sūnus Danielis. Jis paliko Merchant 1975 m. ir vedė autorę Antonia Fraser 1980 m. Pinterio dramaturgo karjera prasidėjo pastačius Kambarį 1957 m. Jo antra pjesė Gimtadienio vakarėlis buvo parodyta tik aštuonis kartus, bet ją palankiai įvertino kritikas Harold Hobson. Jo ankstyvuosius kūrinius kritikai vadino grėsmės komedijomis. Vėlesnės pjesės kaip Niekieno žemė (1975 m.) ir Išdavystė (1978 m.) vadinamos atminties pjesėmis. Pinteris gavo daugiau nei 50 prizų ir apdovanojimų, tarp jų Nobelio literatūros premiją 2005 m. ir pancūzų Légion d’honneur 2007 m. Nepaisant silpnos sveikatos po to kai buvo diagnozuotas stemplės vėžys 2001 m. gruodį, Pinteris vaidino iki 2006 m. Jis mirė nuo kepenų vėžio 2008 m. gruodį.
Tema: Filmai
Nesunaikinami (angl. The Expendables) – Sylvester Stallone režisuotas veiksmo filmas, kuris kino teatruose debiutavo 2010 m. Filme vaidina pats režisierius ir kiti veiksmo filmų aktoriai – Jason Statham, Jet Li, Dolph Lundgren, Mickey Rourke, Bruce Willis, Arnold Schwarzenegger ir kiti.
Tema: Kalnai
Kinjetis (Kinyeti) – kalnas vidurio-rytų Afrikoje, Imatongo kalnuose. Tai aukščiausia Pietų Sudano vieta (anksčiau buvo ir Sudano aukščiausias taškas). Aukštis – 3187 m. Stūkso Rytų Ekvatorijos vilajete, netoli Ugandos sienos. Kalno šlaitus dengia drėgnieji tropiniai miškai, o aukštikalnėse plyti krūmynai, kalnų pievos ir uolos. Vienas pirmųjų europiečių, įkopusių į Kinjetį, buvo britų botanikas Thomas Ford Chipp. Jis čia atrado endeminę lakišių rūšį Bidens chippii.
Tema: Upės
Kunenė (Kunene, Cunene) – upė pietvakarių Afrikoje. Prasideda Angoloje, Bijės plokščiakalnyje. Teka į pietus tarpekliais, sudaro slenksčius ir krioklius (Ruakanos, Epupos). Žemupyje pasuka į vakarus ir sudaro Angolos-Namibijos sieną. Įteka į Atlanto vandenyną. Sausrų metu vietomis išdžiūsta. Atskirose atkarpose laivuojama. Prie upės Angoloje įrengti 3 nacionaliniai parkai: Bikuario, Mupos ir Jonos.
Tema: Paukščiai
Žaliasis kolibris (Colibri thalassinus) – kolibrinių (Trochilidae) šeimos paukštis. Paplitęs nuo pietų ir centrinės Meksikos iki šiaurinės Venesuelos ir Bolivijos. Kartais užklysta į JAV ar Kanadą. Žaliasis kolibris yra blizgančiai žalios spalvos, 11 cm ilgio. Po akim yra tamsiai mėlyna dėmė. Gyvena atvirų vietovių medžiuose ir krūmuose, vengia drėgnų džiunglių. Lizdą suka 1-3 m aukščio medžiuose. Deda 2 baltus kiaušinius. Minta nektaru.
Tema: Medicina
Epidemija – ligos plitimas greitėjančiais tempais. Terminas epidemija naudojamas tada, kai ligos plitimo tempai turi pagreitį: vidutiniškai vienas sergantis žmogus (ar gyvulys) užkrečia daugiau, nei vieną kitą žmogų (gyvulį). Tokiu būdu, užkrečiamos ligos plitimas darosi vis spartesnis. Pvz., jei į miestą atvažiuos vienas gripu užsikrėtęs žmogus, o gripo nešiotojas užkrės vidutiniškai du žmones per dieną, epidemija, pagal dienas, gali vystytis maždaug taip: Pirmas užsikrėtęs žmogus atvažiuoja į miestą, užkrečia 2 žmones; 3 jau sergantys žmonės užkrečia 6 naujus; 9 jau sergantys užkrečia 18 naujų; 27 jau sergantys užkrečia 54 naujus; 81 jau sergantis užkrečia 162 naujus. Tokiu būdu, terminas epidemija nereiškia, kad liga yra smarkiai paplitusi (per 5 dienas Vilniuje tai reikštų vos vieną iš 2000 žmonių), o tik reiškia, kad ligos plitimas turi tendenciją išsiplėsti iki labai didelių mastų. Jei per tam tikrą laiką pastebima, kad tam tikra infekcine liga suserga vis daugiau žmonių, tai reiškia, kad jos plitimas turi epideminį pobūdį. Esant sparčiam pavojingos infekcinės ligos, pvz., maro, dizenterijos, choleros, raupų plitimui, teritorijoje gali būti skelbiamas karantinas. Tuo atveju, kai epidemija plinta geografiškai didelėje teritorijoje (pvz., valstybių grupėje, žemyne ar visame pasaulyje), ji vadinama pandemija. Iš epidemijų tyrimo, XIX amžiuje atsirado epidemiologijos mokslas, kurio objektas šiais laikais yra ne tik užkrečiamosios ligos, bet ir lėtinės ligos, vaistai ir kiti su sveikata susiję reiškiniai, jų paplitimas ir juos sąlygojantys veiksniai.
Tema: Paukščiai
Snapas – paukščio raginis darinys, susiformavęs iš pailgėjusių žandinių lankų. Sudarytas iš dviejų dalių: viršutinės – antsnapio ir apatinės – posnapio; abi jos padengtos ragine makštimi (rhamphotheca). Antsnapio pamate yra minkšta odelė, kuri vadinama vaškine (ceroma). Vaškinė labai ryški dieninių plėšriųjų paukščių. Raginė makštis nuolat keičiasi, nes jos viršutiniai sluoksniai nusitrina, o iš vidaus atauga nauji. Kai kurie vištiniai paukščiai besišerdami numeta iš karto visą viršutinę makšties dalį, susidarius po ja naujai makščiai. Makšties spalva priklauso nuo metų laikų, todėl ji keičiasi. Taip pat ji skirtinga jauniklių ir suaugusių paukščių arba net patinų ir patelių skiriasi, pvz., varnėno snapas pavasarį geltonas, rudenį juosvas, juodojo strazdo patino snapas geltonas, patelės juosvas ir t. t. Paukščio snapo dydis ir forma priklauso nuo maisto rūšies ir maisto paėmimo būdo. Snapu paukščiai ne tik pasiekia ar laiko maistą, bet ir kedena plunksnas, krauna lizdus. Kai kuriems paukščiams, ypač papūgoms, snapas padeda laipioti: Labai stiprus lenktas snapas – riešutams ar sėkloms aižyti (pvz., papūgos); Ilgas ir laibas snapas – žiedo vidui pasiekti (pvz., kolibrio); Ilgas snapas – gyvūnams iš žemės iškasti (pvz., tilvikinių); Siauras snapas – vabzdžių lervoms ir kiaušiniams ištraukti iš žemės (pvz., nykštukas) ir kt.
Tema: Medicina
Achilija – druskos rūgšties ir fermentų nebuvimas skrandžio sultyse. Funkcinė achilija būna, sutrikus skrandžio gleivinės sekrecinio aparato veiklai. Taip gali nutikti apsinuodijus, kaip ilgos psichinės traumos pasekmė, pakitus maitinimosi režimui, dėl baltymų stokos maiste, perkaitus organizmui, dėl kai kurių vitaminų, pvz., B, C, PP, trūkumo. Esant achilijai, skauda pakrūtinyje, ypač daug prisivalgius, sergantysis greitai pavargsta, yra dirglus. Organinės achilijos priežastys – skrandžio navikas, atrofinis gastritas, lėtinė kepenų liga, cukrinis diabetas, imuniniai sutrikimai, antinksčių žievės nepakankamumas. Tuomet skrandžio gleivinės sekrecinis aparatas pakinta tiek, kad apskritai nebegamina druskos rūgšties ir fermentų. Ligoniui sutrinka virškinimas, jis negali valgyti kiaušinių, žuvies, pieno ir kai kurių kitų maisto produktų; prasideda mažakraujystė. Gydant achiliją, šalinamos ją sukėlusios priežastys. Skiriama druskos rūgšties ir pepsino preparatų, vitaminų. Sergantysis turi tinkamai maitintis, laikytis dietos, tausojančios skrandžio gleivinę.
Tema: Rašytojai
Šeimas Hinis (1939 m. balandžio 13 d. – 2013 m. rugpjūčio 30 d.) – airių poetas ir rašytojas. Gyveno Dubline. Buvo Harvardo ir Oksfordo universitetų poezijos profesoriumi. Laimėjo Nobelio literatūros premiją 1995 m., T. S. Elioto prizą 2006 m. ir du Whitbread prizus 1996 ir 1999 m. 2007 m. duomenimis, jo knygos sudarė du trečdalius parduodamų gyvų poetų knygų Didžiojoje Britanijoje.
Tema: Medicina
Lietuvos sveikatos mokslų universiteto Kauno ligoninė – gydymo įstaiga Lietuvoje, pradėjusi veikti 2020 m. rugsėjo 8 d., reorganizavus Respublikinę Kauno ligoninę ir Kauno klinikinę ligoninę sujungimo būdu, sujungiant jas į vieną juridinį asmenį. Lietuvos sveikatos mokslų universiteto Kauno ligoninė – antra didžiausia pagal veiklos apimtis daugiaprofilinė asmens sveikatos priežiūros įstaiga Kauno regione, joje teikiamos II ir III lygmens stacionarinės ir ambulatorinės asmens sveikatos priežiūros paslaugos. Įstaigoje dirba daugiau nei 3350 darbuotojų. 2025 m. sausio mėn. šalia centrinio padalinio (Josvainių g.) atidaryta naujai pastatyta Ortopedijos traumatologijos klinika, į kurią perkeltas miesto centre iki tol veikęs LSMU Kauno ligoninės padalinys (Laisvės al. 17). Naujame padalinyje įsikūrė ortopedijos traumatologijos, skubios traumatologijos pagalbos, stacionaraus gydymo ir traumų skyriai, taip pat gydytojai anesteziologai-reanimatologai ir radiologai.
Tema: Filmai
Būti Džonu Malkovičiumi (angl. Being John Malkovich) – 1999 m. drama, kurios scenarijų parašė Charlie Kaufman ir režisavo Spike Jonze. Filme vaidina John Cusack, Cameron Diaz, Catherine Keener ir John Malkovich, kuris vaidina savo netikro gyvenimo versiją. Filme išryškinama žmogaus gyvenimo filosofija, žmogaus natūrali prigimtis ir sąmoningumas, jutimai.
Tema: Medicina
Krioterapija: fizioterapijos sritis, apimanti gydymo ir skausmo slopinimo šalčiu ir žema temperatūra būdus. chirurgijos sritis, kai naudojant labai didelį šaltį ląstelės sunaikinamos, nes užšąla jų citozolis. Šis krioterapijos variantas vadinamas kriochirurgija. Dabartinėje sporto praktikoje krioterapija gydo sportininkų traumas, skatina išvargintų raumenų regeneraciją.
Tema: Futbolas
Uzbekijos vyrų futbolo rinktinė – Uzbekijai atstovaujanti nacionalinė futbolo komanda, kurią kontroliuoja Uzbekijos futbolo federacija. Rinktinė nė karto nedalyvavo pasaulio čempionate, bet dalyvavo 8 žemyno čempionatuose. Aukščiausias pasiekimas – 2011 m. pasiekta 4 vieta Azijos čempionate. Rinktinė suburta 1992 m., FIFA narė nuo 1994 m.
Tema: Politikai
Angela Dorotėja Merkel (vok. Angela Merkel, mergautinė pav. Kasner, g. 1954 m. liepos 17 d. Hamburge) – Vokietijos politikė ir buvusi mokslininkė, buvusi Vokietijos kanclerė (2005–2021 m.), Krikščionių demokratų sąjungos (KDS) vadovė (2000–2018 .m). Ji – pirmoji moteris, ėjusi abi šias pareigas, pirmoji Vokietijos kanclerė, gimusi po Antrojo pasaulinio karo, ir pirmoji Rytų Vokietijos kanclerė po Vokietijos susijungimo (nors iš tiesų ji gimusi Vakarų Vokietijoje).
Tema: Politikai
Dmitrijus Sanakojevas (rus. Дми́трий Ива́нович Санако́ев; angl. Dmitry Sanakoyev; g. 1969 m. gegužės 10 d. Cchinvalyje) – P. Osetijos ypatingų situacijų ir gynybos ministras, Pietų Osetijos premjeras.
Tema: Rašytojai
Tomas Gösta Tranströmer (1931 m. balandžio 15 d. – 2015 m. kovo 26 d.) – švedų poetas, vertėjas ir psichologas. Jo poemose pagaunamos ilgos Švedijos žiemos, metų laikų ritmas, juntamas gamtos grožis. Jo kūriniuose taip pat jaučiama nuostaba ir paslaptis, glūdinti po kasdienio gyvenimo rutina. Ši kūrinių savybė jiems suteikia religinę dimensiją. Iš tiesų jis buvo vadinamas krikščionių poetu. Tomas Tranströmer laikomas vienu svarbiausiu Skandinavijos rašytojų po Antrojo pasaulinio karo. Kritikai vertino jo kūrybą dėl pasiekiamumo net išvertus. Jo poezija išversta į 60 kalbų. 1990 m. gavo Neustadt tarptautinį literatūros prizą ir 2011 m. Nobelio literatūros premiją.
Tema: Medicina
Epilepsija, dar vadinama nuomariu, – grupė neužkračių lėtinių centrinės nervų sistemos ligų, kurioms būdingi pasikartojantys epilepsijos priepuoliai. Epilepsijos priepuolis prasideda dėl aktyvių neuronų sinchronizuotos iškrovos. Epilepsiniais laikomi du ar daugiau neprovokuotų priepuolių. Vos vieno priepuolio pasireiškimas taip pat gali reikšti epilepsija (kaip liga apibrėžta Tarptautinės lygos prieš epilepsiją), jei galima iš anksto nuspėti pasikartojimą. Epilepsijos priepuoliai gali skirtis intensyvumu ir trukme – nuo trumpų ir beveik nepastebimų periodų iki ilgų intensyvaus sukrėtimo periodų dėl nenormalaus elektrinio aktyvumo smegenyse. Šie priepuoliai gali sukelti fizinių sužalojimų, tiek tiesioginių, pvz., kaulų lūžius, tiek nelaimingų atsitikimų. Sergant epilepsija priepuoliai linkę kartotis ir gali neturėti jokios nustatomos priežasties. Pavieniai priepuoliai, išprovokuoti konkrečių priežasčių, pvz., apsinuodijimo, nelaikomi epilepsija. Įvairiuose pasaulio regionuose epilepsija sergantys žmonės gali būti traktuojami skirtingai ir patirti įvairaus laipsnio socialinę stigmą dėl nerimą keliančio simptomų pobūdžio. Pagrindinė epilepsijos priepuolio priežastis – perteklinis ir nenormalus neuronų aktyvumas smegenų žievėje, kurį galima stebėti asmens elektroencefalogramoje. Tiksli priežastis, paaiškinanti epilepsijos priepuolį, daugeliu atvejų nėra žinoma (yra kriptogeninė); ją gali sąlygoti smegenų trauma, insultas, smegenų navikai, smegenų infekcijos ar įgimti defektai, sudarantys prielaidas epileptogenezei. Pagal priežastingumą be kriptogeninės dar skiriama idiopatinė epilepsija (priežastis nežinoma, gali būti genetiškai determinuota), simptominė (sukelia centrinės nervų sistemos anomalijos, traumos, kraujotakos sutrikimai, navikai, alkoholizmas). Žinomos genetinės mutacijos yra tiesiogiai susijusios su nedidele dalimi atvejų. Diagnozuojant reikia atmesti kitas būsenas, galinčias sukelti panašius simptomus, pvz., alpimą, ir nustatyti, ar nėra kitos traukulių pri
Tema: Paukščiai
Šiuolaikiniai paukščiai (Naujoviškieji arba Vėduokliauodegiai) (lot. Neornithes) - paukščių klasės poklasis, kuriam priklauso visi dabar gyvenantys bei kreidos periodo dantytieji paukščiai. Dabartiniai paukščiai skirstomi į 28 būrius. Šiuolaikinių paukščių žandus raginės makštis, jų uodega trumpa su vėduokliškai išsidėsčiusiomis vairuojamosiomis plunksnomis, o sparnuose pirmojo - trečiojo pirštų delnakauliai suaugę.
Tema: Futbolas
Afrikos metų futbolininkas – apdovanojamas, skiriamas geriausiam metų futbolininkui, atstovaujančiam Afrikai. Nuo 1992 m. šis apdovanojamas skiriamas Afrikos futbolo konfederacijos (CAF). Pirmąjį apdovanojimą geriausiam Afrikos futbolininkui 1970 m. pradėjo skirti žurnalas France Football. Jis buvo skiriamas kasmet iki 1994 m., kai to paties žurnalo skiriamas Ballon d'Or apdovanojimas pradėtas teikti nebe vien Europos futbolininkams (tuo metu jį kaip tik gavo Afrikos futbolininkai Abedi Pelė ir Džordžas Vea). CAF savo ruožtu apdovanojimą geriausiam Afrikos futbolininkui pradėjo skirti nuo 1992 m. Be to, 1991–2003 m. žurnalas Afrique Football skyrė savo apdovanojimą geriausiam Afrikos futbolininkui.
Tema: Futbolas
Standartinės padėtys – futbolo terminas, apibrėžiantis standartines žaidybines situacijas, kai kamuolys grąžinamas nuo kampinio, baudos smūgiu varžovų aikštės pusėje ar iš užribio netoli vartų. Standartinės padėtys yra gana pavojingos, kadangi dažnai įmušami įvarčiai. Labai vertinami ir treniruojami gynėjų standartinių padėčių gynybos įgūdžiai bei puolėjų įgūdžiai, padedantys išnaudoti šias situacijas. Taip pat treneriai standartinėms padėtims dažnai pasirenka specialią taktiką – pavyzdžiui, asmeninę gynybą vietoj zoninės, žaidėjus dėsto skirtingai nei būtų pagal pasirinktą išsidėstymo schemą. Dažnai atakuojančios komandos aukšti gynėjai standartinių padėčių metu pereina į puolimą, neretai pelno ir įvarčius.
Tema: Kalnai
Aukštesni nei 8000 m virš jūros lygio kalnai (angl. eight-thousanders) – keturiolika aukščiausių pasaulio kalnų, kurių aukštis virš jūros lygio yra daugiau kaip 8000 m. Visi šie kalnai yra Himalajų ir Karakumų kalnų grandinėse, Azijoje. Pirmą kartą bandyta įlipti į aukštesnį nei 8000 m virš jūros lygio kalną (Nanga Parbatas) 1895 metų ekspedicijoje, vadovaujamoje Alberto Mumerio (tarp jos dalyvių buvo ir Normanas Kolis). Ekspedicija baigėsi nesėkme, kuomet Mumeris bei du gorkai dingo be žinios (manoma, žuvo po sniego lavina). Pirmąkart į aukštesnį nei 8000 m virš jūros lygio kalną (Anapurna) pavyko įkopti 1950 m. Pirmasis žmogus, įkopęs į visus aukštesnius nei 8000 m kalnus, buvo Reinholdas Messneris.
Tema: Paukščiai
Ruduodegis auksapaukštis (Galbula ruficauda) – žakamarinių (Galbulidae) šeimos paukščių rūšis. Paplitusi Centrinės Amerikos šiaurinėje dalyje, Pietų Amerikos šiaurės vakaruose ir centrinėje dalyje. Ilgis 25 cm, sveria 25 g. Galva ir krūtinės viršus blizgančios žalios spalvos, o krūtinės apačia, pilvas ir uodega ruda. Patinų pagurklis baltas, patelių – tamsiai geltonas. Gyvena poromis, abu peri kiaušinius ir maitina jauniklius, kurie skirtingai nuo kitų genių išsirita jau apsiplunksnavę. Minta vabzdžiais, sugaunamais ore.
Tema: Politikai
Balys Gajauskas (1926 m. vasario 24 d. Vygreliuose, Gražiškių valsčiuje – 2017 m. rugsėjo 28 d. Vilniuje) – lietuvių politikas, visuomenės veikėjas, Kovo 11-osios Akto signataras.
Tema: Kalnai
Džaja (indonez. Puncak Jaya) – viršukalnė rytų Indonezijoje, Naujosios Gvinėjos salos vakaruose, Papua provincijoje, Sudirmano kalnagūbryje. Tai aukščiausia Indonezijos vieta bei aukščiausias kalnas Okeanijoje (su ta sąlyga, jei visa Naujoji Gvinėja laikoma Okeanijos dalimi). Be to, tai pats aukščiausias saloje stūksąs kalnas. Sudaro keletas viršukalnių: Džaja arba Karstenso piramidė (4884 m), Rytų Karstensas (4808 m), Sumantri (4870 m) ir Ngapulu (4863 m). Nuo 4400 m aukščio kalną dengia sniegynai ir ledynai. Dabar likę 3 ledynai (didžiausias – Karstenso), kurie sparčiai traukiasi. Džaja patenka į Lorenco nacionalinį parką. Papėdėje įrengta Grasbergo aukso ir vario kasykla. Vietos gyventojai amungai kalną vadina Nemangkaviu (Nemangkawi). 1623 m. netoli kalno keliavo olandų tyrinėtojas Janas Karstensas, kuris aprašė matęs ant kalno ledynus, dėl ko vėliau Europoje buvo išjuoktas (niekas netikėjo ties pusiauju esant sniego ir ledo). 1909 m. kalną tyrinėjo kitas olandas Henrikas Lorencas. Jis kalnui suteikė Karstenso vardą (ol. Carstensz Toppen). 1936 m. į kalną įkopė olandų ekspedicija, tačiau nežinojo, kuri viršukalnė aukščiausia, tad bandė įkopti į visas. Dėl blogo oro Karstenso piramidės jie neįveikė. 1962 m. šią viršukalnę pasiekė jungtinė ekspedicija (Hainrichas Hareris, Filipas Templas, Raselas Kipaksas, Albertas Huicenga). Indonezijai paskelbus nepriklausomybę, 1965 m. kalnas pavadintas prezidento Sukarno vardu (Puncak Sukarno, Gunung Soekarno), o 1969 m. pervadintas į Džają. Šis žodis indonezietiškai reiškia „pergalę“.